GPI ปิดตลาดหลุดจอง 9% ลุ้นดีดกลับสัปดาห์หน้า โบรกฯแนะซื้อเป้าสูง 4.30 บาท
GPI ปิดตลาดหลุดจอง 9% ลุ้นดีดกลับสัปดาห์หน้า โบรกฯแนะซื้อเป้าสูง 4.30 บาท โดยปิดตลาดราคาอยู่ที่ 3.16 บาท ลบ 0.34 บาท หรือ 9.71% สูงสุดที่ 3.82 บาท ต่ำสุดที่ 3.10 บาท มูลค่าซื้อขายที่ 1.48 พันล้านบาท 
1 ธ.ค. 2560

ผู้สื่อข่าวรายงานว่า ราคาหุ้นบริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI ปิดตลาดราคาอยู่ที่ 3.16 บาท ลบ 0.34 บาท หรือ 9.71% สูงสุดที่ 3.82 บาท ต่ำสุดที่ 3.10 บาท มูลค่าซื้อขายที่ 1.48 พันล้านบาท
ทั้งนี้ GPI เข้าซื้อขายในตลาดหลักทรัพย์แห่งประเทศไทย (SET) วันนี้ (1 ธ.ค.60) เป็นวันแรก โดยมีราคาเสนอขายหุ้นสามัญให้แก่ประชาชนครั้งแรก (IPO) อยู่ที่ 3.50 บาท
ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ว่า ประเมินราคาเหมาะสมของปี 61 ที่ 4.30 บาท ด้วยวิธี PE ratio ที่ 17.4 เท่า (ใช้ค่า PE เฉลี่ยของ CMO ย้อนหลัง 3 ปี เป็น Benchmark เนื่องจาก CMO ประกอบธุรกิจรับจัดงาน events ต่างๆ ซึ่งเป็นธุรกิจหลักของ GPI) และ EPS สำหรับปี 61 ที่ 0.25 บาท
นอกจากนี้ยังคาดกำไรสุทธิปี 61 อยู่ที่ 148 ล้านบาท เติบโตขึ้น 7% เทียบกับปีก่อน จากการเพิ่มค่าเช่าพื้นที่ในงาน Bangkok International Motor Show ซึ่งค่าเช่าพื้นที่เฉลี่ยไม่มีการเพิ่มขึ้นในช่วง 3 ปีที่ผ่านมา จึงคาดว่าในปี 61 บริษัทจะมีการขึ้นค่าเช่าพื้นที่ประมาณ 5-7% และงาน Air Race 1 ที่จะยังคงมีต่อเนื่อง ซึ่งงาน Air Race 1 เป็นงานที่ค่อนข้างใหญ่ระดับภูมิภาคเอเชีย มีเครื่องบินระดับโลกเข้าร่วมการแข่งขัน ประกอบกับนิตยสาร Garage Life ได้ลดค่าลิขสิทธิ์จากเจ้าของแบรนด์ในญี่ปุ่น
 